Document ID: 32008D0685

KOMISSION PÄÄTÖS,
tehty 20 päivänä elokuuta 2008,
neuvoston päätöksen 90/424/ETY liitteen muuttamisesta karpin kevätviremian (SVC) osalta
(tiedoksiannettu numerolla K(2008) 4401)
(ETA:n kannalta merkityksellinen teksti)
(2008/685/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 24 artiklan 1 kohdan toisen alakohdan,
sekä katsoo seuraavaa:
(1)
Päätöksessä 90/424/ETY vahvistetaan yksityiskohtaiset säännöt yhteisön osallistumisesta päätöksen liitteessä lueteltujen eläintautien ja zoonoosien kansallisten hävittämis-, torjunta- ja seurantaohjelmien rahoitukseen.
(2)
Karpin kevätviremia (SVC) mainitaan päätökseen 90/424/ETY, sellaisena kuin se on muutettuna neuvoston päätöksellä 2006/782/EY (2), sisältyvässä luettelossa eläintaudeista, joiden yhteydessä jäsenvaltiot voivat saada yhteisöltä taloudellista tukea kansallisia hävittämisohjelmia varten.
(3)
Jos kyse on vesieläimistä, jäsenvaltiot voivat saada yhteisöltä taloudellista tukea kansallisia hävittämisohjelmia varten vain sellaisten muiden kuin eksoottisten tautien yhteydessä, jotka luetellaan vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (3) liitteessä IV olevassa II osassa. Direktiiviä on määrä soveltaa 1 päivästä elokuuta 2008.
(4)
Direktiivin 2006/88/EY, sellaisena kuin se on muutettuna komission direktiivillä 2008/53/EY, liitteessä IV olevassa II osassa ei enää mainita karpin kevätviremiaa (SVC), sillä toimenpiteet sen hävittämiseksi maksaisivat suhteettomasti taudin aiheuttamiin taloudellisiin menetyksiin verrattuna.
(5)
Tämän vuoksi tauti olisi poistettava myös päätöksen 90/424/ETY liitteessä olevasta eläintauti- ja zoonoosiluettelosta.
(6)
Sen vuoksi päätöksen 90/424/EY liitettä olisi muutettava.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 90/424/ETY liite tämän päätöksen liitteellä.
2 artikla
Tätä päätöstä sovelletaan 1 päivästä syyskuuta 2008.
3 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä elokuuta 2008.

Labels: 0
15
6